
הנדון: בקשתך לקבלת מידע לפי חוק חופש המידע, התשנ"ח-1998
סימוכין: בקשה מיום 20.4.2021


1. הבקשה שבסימוכין לקבלת מידע לפי חוק חופש המידע התשנ"ח-1998 (להלן: החוק), על אודות כמות נייר המפונה מבתי המשפט ואחוז התיקים בוועדת ערר, נבחנה והוחלט שניתן להיעתר לה באופן חלקי. 

1. לעניין בקשתך בסעיף 3 א 1, כמות הנייר במשקל המפונה מבתי המשפט בשלוש השנים האחרונות, מצ"ב המידע המבוקש.

1. לעניין בקשתך בסעיף 3 א 2, עלות פינוי הנייר בפילוח לפי בית משפט, מצ"ב המידע המבוקש.

1. לעניין סעיף ב' בבקשתך, אחוז התיקים בוועדות הערר המגיעים לפסק דין מנומק, לעומת האחוז בהם הערר נמחק או נדחה לפני שמיעת ראיות, אשיב שלא ניתן להיעתר לה שכן אין ברשותנו ריכוז של נתונים אלה. 

מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 
למעלה מן הצורך, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק. 

1. כנגד החלטה זו אתה רשאי להגיש עתירה מנהלית לבית המשפט לעניינים מנהליים בירושלים. 

1. אנו לרשותך ככל שיידרש. 

